Artificial Intelligent

Salam semua. Kita selalu mendengar perkataan *“Artificial Intelligent*” atau *“AI”*. Kalau masa awal-awal dulu kita rasa kembang hidung bila dapat mengguna perkataan ini dalam perbualan atau pun ceramah kita. Tapi, adakah setakat tahu menyebutnya sahaja sudah cukup? Tidak kah teringin untuk mengetahuinya dengan lebih mendalam? Ya, saya mahu! Anda bagaimana? Mari kita lakukan sedikit kajian. Maklumat di hujung jari anda!

Selain daripada *AI*, mungkin juga anda pernah dengar terma *Machine Learning* (*ML*) atau *Deep Learning* (*DL*) kan. Sejak kebelakangan ini kerap sangat kita dengar dua perkataan ini sinonim dengan terma *Data Science* lah *Data Analytic* lah kan? Di sini saya nak bincangkan berkenaan tiga terma yang popular ini. Apa bendanya *AI*, *ML*, dan *DL* ni? Ahh zaman sekarang ni apa pun google jer.

Diagram

Description automatically generated

Ohh! *DL* adalah subset *ML* dan subset *AI*. *AI* dalam bahasa melayunya “kecerdasan buatan” boleh dicapai melalui pelbagai teknik. *ML* adalah salah satu teknik yang popular buat masa kini. Manakala *DL* adalah salah satu teknik algoritma *ML* yang sedang hangat sekarang ini. Selain *DL* ada banyak lagi algoritma-algoritma lain yang popular seperti *SVM, XGBoost, Random Forest* yang sangat bagus untuk data yang tersusun dalam bentuk *tabular data* atau pun database. *DL* pula sangat berkuasa untuk menyelesaikan isu berkaitan *“perceptual problem”* seperti data yang berkaitan dengan imej, video, suara, dan bahasa. Namun, *DL* lebih sesuai digunakan jika jumlah rekod dan dimensi fitur sesebuah *tabular data* itu sangat besar saiznya.